Yayasan Sarawak

Yayasan Sarawak merupakan sebuah badan berkanun yang ditubuhkan bagi membantu meningkatkan kualiti pendidikan anak Sarawak. Yayasan Sarawak sering dikaitkan dengan pemberian biasiswa dan pinjaman pelajaran.

Sejarah 
Yayasan Sarawak telah ditubuhkan di bawah Ordinan Yayasan Sarawak sebagai Badan Berkanun Kerajaan Negeri pada 27 Mei 1971 di bawah kepimpinan Yang Amat Berhormat Datuk Patinggi Haji Abdul Rahman Ya’kub Ketua Menteri Sarawak pada masa itu. 

Berbekalkan azam supaya rakyat Sarawak tidak harus ketinggalan dari sudut pelajaran, beliau telah mengambil inisiatif untuk menubuhkan Yayasan Sarawak.  

Beliau telah menjadi Pengerusi Yayasan Sarawak yang pertama dan Yang Berbahagia Datuk Amar Abang Haji Yusuf Puteh Setiausaha Kerajaan Negeri pada ketika itu telah dilantik sebagai Setiausaha Yayasan Sarawak yang pertama.

Visi 
Untuk menjadi Yayasan bertaraf dunia dalam membangun modal insan yang berkualiti di Sarawak.

Misi 
Beriltizam untuk memacu pembangunan modal insan yang berkualiti untuk Sarawak melalui bantuan dan sokongan yang berkesan.

Objektif Penubuhan 
Yayasan Sarawak telah ditubuhkan atas 6 objektif utama iaitu: 
 Memberikan biasiswa dan pinjaman atau menyediakan bantuan kewangan dalam apa jua bentuk kepada sesiapa sahaja rakyat Sarawak khasnya dan rakyat Malaysia amnya, untuk melanjutkan pendidikan di sekolah, maktab, universiti atau institusi pengajian tinggi di dalam atau di luar negeri, mengikut terma dan syarat yang ditetapkan oleh Lembaga.
 Secara aktif menggalakkan peningkatan peluang-peluang pendidikan bagi rakyat negeri Sarawak khasnya dan rakyat Malaysia amnya, di dalam negara dan sebarang institusi pengajian tinggi di seluruh dunia tetapi mengutamakan universiti-universiti di dalam negara. 
 Memberikan biasiswa dan bantuan kewangan lain dan berusaha mendapatkan penajaan seumpamanya dari badan-badan lain untuk rakyat Negeri Sarawak khasnya dan rakyat Malaysia amnya apabila difikirkan wajar.
 Memberikan bantuan dan menyediakan kemudahan kepada sesiapa sahaja yang memerlukan pertimbangan Lembaga berada di dalam keadaan memerlukan bantuan atau kemudahan berkenaan.
 Menyediakan bantuan, sama ada secara pinjaman atau pemberian atau sebagainya kepada organisasi institusi yang ditubuhkan dan ditadbirkan untuk tujuan saintifik, perubatan, pendidikan, kebajikan, sosial atau kerja amal.
 Memberi sumbangan dan bantuan di dalam keadaan kecemasan atau malapetaka negara.

Aktiviti dan perkhidmatan utama

BIASISWA  
  Biasiswa Yayasan Sarawak Tun Taib
 Yayasan Biasiswa Sarawak Tunku Abdul Rahman (YBSTAR)
 Biasiswa Perubatan Yayasan Sarawak
 Biasiswa Tempatan Yayasan Sarawak
 Skim Pendahuluan Pelajaran dan Teknikal

PEMBIAYAAN PENDIDIKAN 
 Biasiswa Pinjaman Pelajaran Dalam Negara
 Pinjaman Pelajaran Luar Negara
 Biasiswa Pinjaman Latihan Teknikal
 Pinjaman Tabung Pendidikan Tinggi Sarawak (HiED)

PROGRAM DAN BANTUAN 
 Program Pertukaran Pelajar
 Program Pendidikan Komuniti
 Bantuan Pakaian Seragam Sekolah
 High Performing Rural Schools (HIPERS)
 Program Bantuan Bahan Bacaan
 Hadiah Pelajar Cemerlang Yayasan Sarawak
 Anugerah Khas Ketua Menteri Sarawak (AKKMS)
 Program Kerjasama YS-JPNS

BAYARAN BALIK PINJAMAN 
 Kaedah Pembayaran Balik Pinjaman
 Insentif Bayaran Balik

Pautan Luar 
 Laman Rasmi Yayasan Sarawak
 Facebook Yayasan Sarawak
 Yayasan Biasiswa Sarawak Tunku Abdul Rahman (YBSTAR)
 Kelab dan Akademi Bolasepak Yayasan Sarawak

Yayasan di Malaysia